**Eπαναληπτικές ασκήσεις Γλώσσας - Αντωνυμίες**

**Προσωπικές αντωνυμίες ( δυνατοί και αδύνατοι τύποι ).**

**Θυμάμαι!!!** Διαβάζω στο τετράδιο εργασιών.

Τα άρθρα μπαίνουν μπροστά από ονόματα ( ουσιαστικά και επίθετα ) , ενώ οι αδύνατοι τύποι των προσωπικών αντωνυμιών ( **του, τον, της, τη(ν), το, τα, τους, τις**) μπαίνουν μπροστά ή μετά τα ρήματα.

**1**. **Στις παρακάτω προτάσεις να υπογραμμίσετε τα οριστικά άρθρα και να κυκλώσετε τους αδύνατους τύπους των προσωπικών αντωνυμιών.** Να του πεις την αλήθεια γιατί θα το μετανιώσεις.

Οι δάσκαλοι συζήτησαν τα προβλήματα του σχολείου.

Θα το λύσουμε αργότερα αυτό το θέμα.

΄Αφησέ τη να μιλήσει και μην τη διακόπτεις.

Δεν ξέρω τίποτα για την εξαφάνιση του σκύλου. Δεν τον έχω δει εδώ και μέρες.

Να τελειώσεις την έκθεση και να την παραδώσεις σε μια ώρα.

Ρώτησέ τους αν προτιμούν τη σοκολάτα ή τη βανίλια.

**Κτητικές αντωνυμίες**

Κτητικές αντωνυμίες λέγονται οι αντωνυμίες που χρησιμοποιούμε για να δηλώσουμε σε ποιον ανήκει κάτι. Κτητικές αντωνυμίες είναι:

-οι αδύνατοι τύποι των προσωπικών αντωνυμιών (**μου, σου, του, της, μας, σας, τους)**

-το επίθετο δικός, δική, δικό με τους αδύνατους τύπους της προσωπικής αντωνυμίας στη γενική **( δικός μου, δικός σου, δικός του** κ.λπ.)

Οι κτητικές αντωνυμίες μπαίνουν μετά από ουσιαστικά.

**2**.**Να υπογραμμίσετε τα άρθρα και να κυκλώσετε τις κτητικές αντωνυμίες.**

Της ζήτησα τα πράγματα της αδερφής της.

Είπαν του δασκάλου τους να τους εξηγήσει τα λάθη τους.

Σου είπα να πάρεις τον σκύλο σου από εδώ.

Νικήσαμε τους αντιπάλους μας και πήραμε τη θέση τους.

Του είπε ότι μοιάζει πολύ του παππού του.

**Αυτοπαθείς αντωνυμίες**

**( ο εαυτός μου, ο εαυτός σου, ο εαυτός του κ.λπ. )**

**3**.**Να συμπληρώσετε τα κενά με την κατάλληλη αυτοπαθή αντωνυμία.**

Κοίτα και λίγο …………………………….. , όχι συνέχεια τους άλλους.

Εσείς κοιτάξτε ………………………………. και μην ασχολείστε με μας.

Καταλαβαίνω ότι με αυτά που κάνω βλάπτω …………………………… .

Αντί να τα βάζουν με …………………………….. , ρίχνουν τις ευθύνες στους άλλους. Με όλες αυτές τις υποχρεώσεις που έχει αναλάβει η μαμά ταλαιπωρεί ……………………………… .

Δεν πρέπει να ντρεπόμαστε για …………………………....... .